GUNKUL เผยโรงไฟฟ้าพลังงานลม 60MW จ่ายไฟเชิงพาณิชย์แล้ว
GUNKUL เผยโรงไฟฟ้าพลังงานลม "ซับพลูวินด์ฟาร์ม" COD แล้วจำนวน 10MW – “วายุวินด์ฟาร์ม” อีกจำนวน 50MW
17 พ.ย. 2559

บริษัท กันกุลเอ็นจิเนียริ่ง จำกัด (มหาชน) หรือ GUNKUL ระบุว่า บริษัท พัฒนาพลังงานลม จำกัด ซึ่งเป็นบริษัทย่อยประกอบธุรกิจโรงไฟฟ้าพลังงานลม โดยบริษัทถือหุ้นในสัดส่วนร้อยละ 99.99 ของทุนจดทะเบียนชำระแล้ว ได้ดำเนินการจำหน่ายไฟฟ้าเชิงพาณิชย์ ของโครงการโรงไฟฟ้าพลังงานลม โรงไฟฟ้าวายุวินด์ฟาร์ม จำนวน 50 เมกะวัตต์ (MW) แล้วเมื่อวันที่ 16 พ.ย.ที่ผ่านมา หลังจากก่อนหน้านี้บริษัทย่อยดังกล่าว ได้ดำเนินการจ่ายไฟฟ้าเชิงพาณิชย์ สำหรับโครงการโรงไฟฟ้าซับพลูวินด์ฟาร์ม 1 และโครงการซับพลูวินด์ฟาร์ม 2 จำนวน 10 เมกะวัตต์แล้ว เมื่อวันที่ 17 มี.ค.59
ทั้งนี้ โครงการโรงไฟฟ้าซับพลูวินด์ฟาร์ม และโครงการโรงไฟฟ้าวายุวินด์ฟาร์ม ตั้งอยู่ที่ต.ห้วยบง อ.ด่านขุดทด จ.นครราชสีมา มีกำลังการผลิตรวม 60 เมกะวัตต์ และเป็นโครงการที่ภาครัฐให้การสนับสนุนโดยให้ส่วนเพิ่มราคารับซื้อไฟฟ้า (Adder) ในอัตรา 3.50 บาท/หน่วย เป็นเวลา 10 ปี นับจากวันที่เริ่มดำเนินการจำหน่ายไฟฟ้าเชิงพาณิชย์